Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: [Melléklet a 137/1996. (VIII. 28.) Korm. rendelethez]
Paragraph Index: 166

[Melléklet a 137/1996. (VIII. 28.) Korm. rendelethez] „1. Az óvodáskorú gyermek egyik jellemzõ sajátossága a magatartás érzelmi vezéreltsége. A személyiségen belül az érzelmek dominálnak, ezért elengedhetetlen, hogy a gyereket az óvodában érzelmi biztonság, otthonosság, derûs, kiegyensúlyozott, szeretetteli légkör vegye körül. Mindezért szükséges, hogy – már az óvodába lépéskor kedvezõ érzelmi hatások érjék a gyermeket; – az óvodapedagógus-gyermek, gyermek-dajka, gyermek-gyermek kapcsolatot pozitív attitûd, érzelmi töltés jellemezze; – az óvoda egyszerre segítse a gyermek szociális érzékenységének fejlõdését, éntudatának alakulását, és engedjen teret önkifejezõ és önérvényesítõ törekvéseinek; – az óvoda teremtsen lehetõséget arra, hogy a gyermek kielégíthesse természetes társas szükségleteit; nevelje a gyermeket a különbözõségek elfogadására, tiszteletére.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes